CELEX: 62007TA0256
Language: el
Date: 2008-10-23 00:00:00
Title: Υπόθεση T-256/07: Απόφαση του Πρωτοδικείου της 23ης Οκτωβρίου 2008 — People's Mojahedin Organization of Iran κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά ορισμένων προσώπων και οντοτήτων στο πλαίσιο της καταπολέμησης της τρομοκρατίας — Δέσμευση κεφαλαίων — Προσφυγή ακυρώσεως — Δικαιώματα άμυνας — Αιτιολογία — Δικαστικός έλεγχος)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/31
            
         Απόφαση του Πρωτοδικείου της 23ης Οκτωβρίου 2008 — People's Mojahedin Organization of Iran κατά Συμβουλίου
   (Υπόθεση T-256/07) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά ορισμένων προσώπων και οντοτήτων στο πλαίσιο της καταπολέμησης της τρομοκρατίας - Δέσμευση κεφαλαίων - Προσφυγή ακυρώσεως - Δικαιώματα άμυνας - Αιτιολογία - Δικαστικός έλεγχος)
   (2008/C 313/56)
   Γλώσσα διαδικασίας: η αγγλική
   Διάδικοι
   
      Προσφεύγουσα: People's Mojahedin Organization of Iran (Auvers-sur-Oise, Γαλλία) (εκπρόσωποι: J.-P. Spitzer, avocat, και D. Vaughan, QC)
   
      Καθού: Συμβούλιο της Ευρωπαϊκής Ενώσεως (εκπρόσωποι: M. Bishop και E. Finnegan)
   
      Παρεμβαίνοντες υπέρ του καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς V. Jackson και T. Harris, στη συνέχεια V. Jackson, επικουρούμενοι από τους S. Lee και M. Gray, barristers)· Επιτροπή των Ευρωπαϊκών Κοινοτήτων (εκπρόσωποι: αρχικώς S. Boelaert και J. Aquilina, στη συνέχεια S. Boelaert, P. Aalto και P. van Nuffel)· και Βασίλειο των Κάτω Χωρών (εκπρόσωποι: M. de Grave και Y. de Vries)
   Αντικείμενο
   Αρχικώς, αίτημα ακυρώσεως της απόφασης 2007/445/ΕΚ του Συμβουλίου, της 28ης Ιουνίου 2007, για την εφαρμογή του άρθρου 2, παράγραφος 3, του κανονισμού ΕΚ 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση των αποφάσεων 2006/379/ΕΚ και 2006/1008/ΕΚ (ΕΕ L 169, σ. 58), στο μέτρο που αφορά την προσφεύγουσα.
   Διατακτικό
   Το Πρωτοδικείο αποφασίζει:
   
               1)
            
            
               Απορρίπτει την προσφυγή ως αβάσιμη, όσον αφορά το αίτημα ακυρώσεως της απόφασης 2007/445/ΕΚ του Συμβουλίου, της 28ης Ιουνίου 2007, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση των αποφάσεων 2006/379/ΕΚ και 2006/1008/ΕΚ.
            
         
               2)
            
            
               Ακυρώνει το άρθρο 1 της απόφασης 2007/868/ΕΚ του Συμβουλίου, της 20ής Δεκεμβρίου 2007, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της απόφασης 2007/445/ΕΚ, καθώς και το σημείο 2.19 του καταλόγου που παρατίθεται στο παράρτημα της απόφασης αυτής, στο μέτρο που αφορούν την οργάνωση People's Mojahedin Organization of Iran.
            
         
               3)
            
            
               Απορρίπτει την προσφυγή ως αβάσιμη, στο μέτρο που διώκει την ακύρωση άλλων διατάξεων της απόφασης 2007/868, όσον αφορά την οργάνωση People's Mojahedin Organization of Iran.
            
         
               4)
            
            
               Καταδικάζει το Συμβούλιο στα δικαστικά του έξοδα καθώς και στο ένα τρίτο των εξόδων της οργάνωσης People's Mojahedin Organization of Iran.
            
         
               5)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας, η Επιτροπή και το Βασίλειο των Κάτω Χωρών φέρουν τα δικαστικά τους έξοδα.
            
         
      (1)  ΕΕ C 211της 8.9.2007.